MFK Snina

MFK Snina (celým názvom Mestský futbalový klub Snina) je slovenský futbalový klub so sídlom v meste Snine v Prešovskom kraji na východe Slovenska. Bol založený roku 1927, klubové farby sú žltá, zelená a biela.

 História 
Aj keď s futbalom v Snine sa začínalo už určite skôr, prvý futbalový klub bol založený v roku 1927 ako ŠK. Vo svojej histórií niekoľkokrát menil svoje názvy na: Sokol (1945) Drevokombinát (1948), Kovo (1951), Spartak (1952), Spartak Vihorlat (1955), FC Vihorlat (1991), až napokon od 1. januára 1995 MFK. Historicky zatiaľ najúspešnejšie obdobie klubu bolo pod hlavičkou Spartak Vihorlat v rokoch 1967 – 1990, keď klub hrával v ústredne riadených súťažiach (SFZ). Sponzorom klubu v tom období bol strojársky podnik Vihorlat. V tom období, v ročníku 1975/76 dosiahol klub aj najväčší úspech, keď postúpil do semifinále Slovenského pohára. Od 1. januára 1995 začína sa písať nová história klubu, keď sninský futbal prešiel pod správu mesta.

 Umiestnenia v ústredne riadených súťažiach 
V rámci Česko-Slovenska:

DIVÍZIA:

sezóna 1967/68 – 5 miesto

sezóna 1968/69 – 10.

sezóna 1969/70 – 14.

sezóna 1971/72 – 3.

sezóna 1972/73 – 3.

sezóna 1973/74 – 5.thumb|Ondrej Dudasezóna 1974/75 – 10.

sezóna 1975/76 – 3.

sezóna 1976/77 – 10.

sezóna 1978/79 – 3.

sezóna 1979/80 – 5.

sezóna 1980/81 – 4.

II. SNFL:

sezóna 1981/82 – 12.

sezóna 1982/83 – 7.

sezóna 1983/84 – 6.

sezóna 1984/85 – 5.

sezóna 1985/86 – 14.

sezóna 1989/90 – 16.

V rámci Slovenska:

  III. liga: 

sezóna  1994/95 –9. 

sezóna 1995/96 – 16. 

 Historické názvy 

1927 - ŠK Snina
 1945 - Sokol Snina
 1948 - Drevokombinát Snina
 1951 - Kovo Snina
 1952 - Spartak Snina
 1955 - Spartak Vihorlat Snina
 1991 - FC Vihorlat Snina
 1995 – MFK Snina

 Najväčší úspech klubu 
Semifinále Slovenského pohára v ročníku 1975/76. Na ceste k dosiahnutiu tohto úspechu bolo nutné vyradiť mužstvá zo SNL (Zemplín Vihorlat Michalovce, Chemlon Humenné), ako aj mužstvo I. ligy Jednotu Trenčín.

1 kolo – 3. august 1975 – SV Snina – Chemko Strážske 2:0 – Góly SV: J. Gerboc, Š. Chautur
2. kolo – 13. august 1975 – SV Snina – ZV Michalovce 2:0 – Góly SV: Š. Chautur, D. Cére
3. kolo – 27. august 1975 – Strojár Prakovce – SV Snina 0:0 (na pokutové kopy 4:5) – za SV premenili: Š. Aľušík, D. Cére, D. Miško, P. Burda, Š. Potoma
4. kolo – 23. september 1975 – SV Snina – Jednota Trenčín 2:0 – Góly SV: D. Cére (11), J. Alušík
Štvrťfinále – 8. október 1975 – SV Snina – Chemlon Humenné 3:1 – Góly SV: J. Alušík 2, J. Ďurian
Semifinále – 14. december 1975 – Inter Slovnaft Bratislava – SV Snina 2:0 (0:0) – Góly: Luprich (62´), Šajánek (82´) – Rozhodca: Ing. Jursa – Inter: Kovařík, Paliatka, Šimončič, Jurkemik, Barmoš (60´Hrica), Luprich, Goga, Bajza, Levický (21´Hudec), Šajánek, Mráz – SV Snina: Dušan MIŠKO, Ján JELO, Štefan AĽUŠÍK, Štefan POTOMA, Ján TELEPČÁK, Ján GERBOC, Ján MIKA, Dušan CÉRE (78´Štefan ANDREJČÍK), Štefan CHAUTUR, Ján ĎURIAN, Jozef ALUŠÍK (85´Ervín PALASIEWICZ), Tréner: Vladimír KOCHAN 

  Známi hráči 
náhľad|Ján Mucha
 Dušan Cére
  Pavol Diňa - reprezentant Slovenska, člen klubu ligových kanonierov (129 gólov), FK Dukla, DAC, 1.FC Košice
  František Hanc  - víťaz Slovenského pohára 1996, 2004, hráč Humenné, MFK Košice, Artmedia, Karpaty Ľvov, Arsenal Kyjev 
  Ján Mucha - reprezentant Slovenska, účastník MS 2010, ME 2016, majster Slovenska 2003, 2004, majster Poľska 2006, hráč Everton FC
 Ondrej Duda - reprezentant Slovenska, účastník ME 2016, MFK Košice, Legia Varšava, Hertha Berlín
 Ivan Minčič - reprezentant Slovenska do 19 rokov, kapitán FO ŽP Šport Podbrezová
  Vladimír Onufrák - reprezentant Česko-Slovenska do 18, 23 rokov, Majster Európy do 18 rokov v roku 1968, Tatran Prešov, Třinec
  Marián Vasiľko - reprezentant Česko-Slovenska do 18 rokov, Spartak Trnava, Dukla Praha 
  Dávid Škutka - reprezentant Slovenska do 21 rokov, hráč MFK Košice, Slavia Praha, FO ŽP Šport Podbrezová, Spartak Myjava 
  Matúš Kira - reprezentant Slovenska do 21 rokov, MFK Zemplín Michalovce
  Marek Lukáč - hráč najvyššej súťaže Humenné, Trenčín, 1. FC Košice
  Jozef-Šimon Turík  - hráč najvyššej súťaže za MFK Zemlín Michalovce
  Jozef Džubara  - hráč najvyššej súťaže Tatran Prešov, Hradec Králove, Rimavská Sobota
  Jozef Krivjančin  - hráč najvyššej súťaže Žilina, Slavia Praha, Cheb
  Michal Krajník - hráč Tatrana Prešov

 Externé odkazy 
MFK Snina  – oficiálna stránka
 profil klubu - futbalnet.sk
 profil klubu  - futbalovékluby.sk

Kategória:Slovenské futbalové kluby
Kategória:Šport v Snine
Kategória:Futbalové kluby založené v 1927